rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৫:১৮, ২০ জানুয়ারি ২০২৩ (ইউটিসি) মরিয়ম আফিজা   – (অপসারণের প্রস্তাবনা দেখুনলগ দেখুন) () WP:BIO বা WP:GNG অনুযায়ী উল্লেখযোগ্য ব্যক্তি নন। মেট্রোরেলের প্রথম নারী চালক মাত্রই উল্লেখযোগ্য হবেন না, গণমাধ্যমের কাভারেজগুলো সবগুলো প্রায় রুটিন কাভারেজ ও প্রেস বিজ্ঞপ্তির অংশ —শাকিল (আলাপ · অবদান) ১৯:৩০, ১০ জানুয়ারি ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শাবান ভেলি (তুর্কি: Şaban-ı Veli) (বিকল্প লেখ্যরূপ শাবান ওলি) (মৃত্যু: ৯৭৬ হিজরি/১৫৬৯ ইংরেজি) ছিলেন উসমানীয় সাম্রাজ্যের কাস্তামনু এলাকার একজন সুফি সাধক যিনি খালওয়াতিয়া তরিকার শাবানিয়া শাখার প্রতিষ্ঠাতা ছিলেন।  তিনি বলু শহরের হাইরেদ্দিন তোকাদির অধীনে প্রশিক্ষিত হন এবং তার মুরিদ ছিলেন।   জীবন  তিনি কাস্তামনুর তাস্কপ্রু জেলায় জন্মগ্রহণ করেন। তার জীবন সম্পর্কে গুরুত্বপূর্ণ তথ্য মূলত সংগ্রহ করা হয়েছে শাবান ভেলি দরগার পঞ্চম শেখ ওমের ফুয়াদির লেখা মেনাকিব সেরিফ পির হজরত শাবান ভেলি। ওমের ফুয়াদি শাবান ভেলির জন্ম তারিখ সম্পর্কে কোনো তথ্য দেননি। সাম্প্রতিক সুত্রগুলো তার জন্ম সাল হিসেবে ৯০২ হিজরি (১৪৯৭ ইংরেজি) Ozanoğlu, p. 6 এবং ৯০৫ হিজরি (১৪৯৯-১৫০০ ইংরেজি) Hüseyin Vassâf, III, 512 সালকে উল্লেখ করেন। একটি শাবানি অনুমোদনপত্রের (ইজাজত) সুত্র ধরে তার জন্ম সাল হিসেবে আবার ৮৮৬ হিজরি (১৪৮১ ইংরেজি) কেও দাবি করা হয় এবং একই তারিখটি শাবান ভেলি জাদুঘরে পাওয়া একটি তালিকার সঙ্গে সঙ্গতিপূর্ণ। Çiftçi, p. 94 অল্প বয়সে শাবান ভেলির পিতা মাতা মৃত্যুবরণ করেন এবং তাকে তার এক বোন হানিম ইভালদি দত্তক নেন। তাস্কপ্রুতে প্রাথমিক শিক্ষা শেষ করে তিনি তাফসির ও হাদিস অধ্যয়ন করেন এবং ওসমানের পুত্র হদজা ভেলির কাছ থেকে অনুমোদন (ইজাজত) লাভ করেন, যাকে কনস্টান্টিনোপলের কাস্তামনুর আবদুর রাজ্জাক মসজিদ কবরস্তানে সমাহিত করা হয়েছিল। পরবর্তিতে তিনি লেখাপড়ার উদ্দেশ্যে ইস্তাম্বুল গমন করেন এবং ফাতিহ জেলার একটি মাদ্রাসায় অবস্থান করেন। Ömer Fuâdî, p. 37 যতটুকু জানা যায় তিনি কারাদেনিজ বাশকিরসুনলু মাদ্রাসায় পড়েছিলেন যেখানে তিনি পবিত্র বিজ্ঞান অর্থাৎ কুরআন, তাফসির এবং হাদিস নিয়ে নয় বছর যাবত লেখাপড়া করেছিলেন। তিনি ইয়ুপ সুলতাম মসজিদের শেখ এবং প্রভাষক ছিলেন। Çiftçi, p. 96Erol, p. 507 পুরনো তথ্যসূত্রে এই তথ্যগুলির উল্লেখ নেই।   ওমের ফাউদির পাশাপাশি শাবানি শেখদের একজন ইব্রাহিম, শাবান ভেলিকে নিয়ে তাজকেরাতুল-হাস নামে একটি মানাকিবনাম (জীবনী) লিখেন। Süleymaniye Lib.Hacı Mahmud Efendi, nr. 4543 শাবান ভেলি দরগার শেষ শেখ মেহমেদ আতাউল্লাহ এফেন্দি (আর্মে) ওমের ফাউদির মানাকিবনামে শাবান ভেলি সম্পর্কে একটি রচনা সংযোজন করেছিলেন। খালওয়াতি তরিকায় সর্বাধিক শাখা প্রশাখা আছে, এই তরিকার অধীনে শাবানিয়া তরিকা হলো সবচেয়ে বেশি শাখা প্রশাখা সম্পন্ন তরিকা। শাবানিয়া তরিকা আনাতোলিয়া থেকে বলকান, ইরাক, সিরিয়া এবং হেজাজ থেকে ভারত ও আফ্রিকার অভ্যন্তর পর্যন্ত বিরাট এলাকা জুড়ে ছড়িয়ে ছিল।    আনাতোলিয়ার চার স্তম্ভ  শাবান ভেলিকে আনাতোলিয়ার চার স্তম্ভের একটি (আকতাব) হিসেবে সকল তরিকা চক্র স্বীকৃতি দিয়েছে। অন্য চার স্তম্ভ হল জালাল উদ্দিন মুহাম্মদ রুমি, হাজী বেকতাশ ভেলি এবং হাজি বয়রাম ভেলি।    তথ্যসূত্র   বিষয়শ্রেণী:সুফি সাধক বিষয়শ্রেণী:তুর্কি সুন্নি মুসলিম বিষয়শ্রেণী:উসমানীয় সাম্রাজ্যের মুসলিম বিষয়শ্রেণী:১৫৬৯-এ মৃত্যু বিষয়শ্রেণী:সুফি বিষয়শ্রেণী:১৬শ শতাব্দীর ইসলামের মুসলিম পণ্ডিত
জ্যাক কেইল ওলফ একজন মার্কিন গবেষক।  জীবনী ওলফ ১৯৩৫ সালে নিউ জার্সিতে জন্মগ্রহণ করেন। তিনি পেন্সিল্‌ভেনিয়া বিশ্ববিদ্যালয় থেকে ১৯৫৬ সালে গ্র্যাজুয়েট হন। তিনি প্রিন্সটন বিশ্ববিদ্যালয়  থেকে ১৯৬০ সালে পিএইচডি ডিগ্রি অর্জন করেন। তিনি ১৯৬৩ থেকে ১৯৬৫ সাল পর্যন্ত নিউ ইয়র্ক ইউনিভার্সিটিতে শিক্ষকতা করেন। তিনি ১৯৬৫ সালে পলিটেকনিক ইন্সটিটিউট অব ব্রুকলিনে যোগদান করেন। তিনি ১৯৭৩ থেকে ১৯৮৪ সাল পর্যন্ত ইউনিভার্সিটি অব ম্যাসাচুসেটস অ্যামহার্স্ট এ শিক্ষকতা করেন। তিনি ১৯৮৪ সালে ইউনিভার্সিটি অব ক্যালিফোর্নিয়া, সান ডিয়েগোতে শিক্ষক হিসেবে যগদান করেন।  পুরস্কার ও সম্মাননা  আইইইই ফেলো ১৯৭৩  গাগেনহাইম ফেলো ১৯৭৯  আইইইই কোজি কোবায়াশি কম্পিউটার্স অ্যান্ড কমিউনিকেশন্স অ্যাওয়ার্ড ১৯৯৮  ক্লদ ই শ্যানন অ্যাওয়ার্ড ২০০১  আইইইই রিচার্ড ডব্লিউ হ্যামিং মেডেল ২০০৪  মার্কনি প্রাইজ ২০১১  তথ্যসূত্র  বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৯৩৫-এ জন্ম বিষয়শ্রেণী:২০১১-এ মৃত্যু বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
সামুদ্রিক সাপ () হচ্ছে এক প্রকার বিষধর এলাপিড সাপ, যারা তাদের জীবনের পুরোটা বা বেশিরভাগ সময় সমুদ্রে কাটায়। যদিও স্থলজ সাপ থেকে এদের উৎপত্তি ও বিকাশ, তবুও এদের সবাই তাদের সম্পূর্ণ জীবনটাই সমুদ্রের জলজ পরিবেশে কাটিয়ে দেয়, এবং তারা কখনোই স্থলভাগে আসে না। ব্যতীক্রমতা ঘটে শুধু লেটিকডা গণের () ক্ষেত্রে। এই গণের সাপসমূহের পূর্ববংশধরদের বৈশিষ্ট্য সমুন্নত রয়েছে, এবং তারা তাদের জীবনের স্বল্প একটি ভাগ স্থলভাগে কাটায়। ভারত ও প্রশান্ত মহাসাগরের উষ্ণ সমুদ্র স্রোতের অঞ্চলে সামুদ্রিক সাপের বিস্তৃতি লক্ষ্য করা যায়। এদের সবারই প্যাডেলর বা পা-দানির মতো লেজ রয়েছে, এবং অনেকের রয়েছে পার্শ্বীয় প্রতিসাম্য শরীর, যা অনেকটা সামুদ্রিক বাইন মাছের সাথে সাদৃশ্যপূর্ণ। সামুদ্রিক সাপের মাছের মতো ফুলকা নেই, তাই শ্বসনকার্য সম্পাদনের জন্য তাদের নিয়মিত পানির ওপরে উঠে আসতে হয়। জলজ এবং বায়ু শ্বাস-প্রশ্বাসযোগ্য মেরুদণ্ডীদের মধ্যে এরা অন্যতম।Parker HW, Grandison AGC. 1977. Snakes – a natural history. Second Edition. British Museum (Natural History) and Cornell University Press. 108 pp. 16 plates. LCCCN 76-54625.  (cloth),  (paper). সামুদ্রিক সাপের মধ্যে কিছু সাপ ও তাদের প্রজাতিসমূহ বিশ্বের সবচেয়ে বিষধর হিসেবে স্বীকৃত। এদের মধ্যে কিছু আছে যারা আচরণগতভাবে যথেষ্ট শান্তিপ্রিয়, নিরীহ, এবং শুধুমাত্র তখনই দংশন করে যখন তারা নিজেদেরকে হুমকির সম্মুখীন মনে করে। এছাড়া বাকি প্রজাতিগুলো অনেক বেশি আক্রমণাত্মক। এখন পর্যন্ত সামুদ্রিক সাপের অন্তর্ভুক্ত ১৭টি গণ এবং ৬২টি প্রজাতি পাওয়া গেছে।Elapidae  at the New Reptile Database.   তথ্যসূত্র   বিষয়শ্রেণী:বিষধর সাপ বিষয়শ্রেণী:সামুদ্রিক সাপ বিষয়শ্রেণী:সাপ
ইমাম আহমদ ইবনে হাম্বলের সমাধি ( আরবি : ضريح الإمام أحمد بن حنبل) হল একটি সমাধি।এটি হাম্বলী মাযহাবের প্রতিষ্ঠাতা আহমদ ইবনে হাম্বলকে উৎসর্গ করে তৈরি করা হয়েছে। উসমানীয় আমলের নির্মাণশৈলী অনুসারে নির্মিত এই ভবনটি ইরাকের বাগদাদের রুসাফা জেলায় অবস্থিত।  কিছু  ইতিহাসবিদ এই সমাধিসৌধটি আসলে আহমদ ইবনে হাম্বলের নামে ছিল কিনা তা নিয়ে সন্দেহ  প্রকাশ করেছেন। তবে এখনও বিশ্বব্যাপী তীর্থযাত্রীরা এটি পরিদর্শন করেন।   ইতিহাস   আহমদ ইবনে হাম্বল  আহমদ ইবনে হাম্বল (৭৮০-৮৫৫)  একজন প্রাথমিক যুগের মুসলিম পণ্ডিত, মুহাদ্দিস এবং হাম্বলী চিন্তাধারার প্রতিষ্ঠাতা ছিলেন। তাকে বাব আল-হারবের কবরস্থানে অন্যান্য মুসলিম পণ্ডিত এবং বিশর আল-হাফির মতো সাধকদের সাথে সমাহিত করা হয়েছিল। ত্রয়োদশ শতাব্দীতে, পরিব্রাজক পর্যটক ইয়াকুত আল-হামাভি উল্লেখ করেন যে, আহমাদ বন হাম্বল-এর কবর বাব আল-হারব কবরস্থানে রয়েছে। এটি বর্তমানে কাজিমিয়া জেলায় অবস্থিত। এখানে  মুসা আল-কাজিম এবং বিশর আল-হাফির সমাধিও রয়েছে।   সমাধিসৌধ নির্মাণ  ভ্রমণকারী ইবনে বতুতার মতে, আহমাদ বিন হাম্বলের কবরে সমাধি নির্মাণের বহু চেষ্টা হয়েছিল। কিন্তু স্থানীয়রা তা ভেঙে ফেলত। বর্তমান সমাধিসৌধটি   আরেফ আঘা মসজিদ ( আরবি : مسجد عارف أغا) নামে একটি ছোট উসমানীয় মসজিদের ভেতরে একটি কক্ষে রয়েছে। এটি ১৯৯৮ সালে পুনর্নির্মাণ করা হয়েছিল।  স্থানীয় গল্পে বলা হয়, ১৯৩৭ সালে বাব আল-হারব কবরস্থান প্লাবিত হলে মৃতদেহগুলো অন্যত্র সরানো হয়। আহমদ ইবনে হাম্বলের মৃতদেহ আরেফ আগা মসজিদে নিয়ে যাওয়া হয়েছিল।  সেখানে একটি ঘরে পুনরায় দাফন করা হয়েছিল। তবে, এই গল্পের পক্ষে কোনও প্রমাণ পাওয়া যায়নি। যার ফলে আধুনিক ইতিহাসবিদরা এটি নিয়ে সন্দেহ পোষণ করেন। এছাড়া ঐতিহাসিক ও পণ্ডিত আল-বান্দানিজি (মৃ. ১৮৬৬) বলেছিলেন যে আহমাদ ইবন হানবালকে বাব আল-হারবে একটি চিহ্নবিহীন কবরে সমাহিত করা হয়েছিল। আল-বান্দানিজির মতে সময়ের সাথে সাথে এর চিহ্ন মুছে যাওয়ায় কবরস্থানটিও টিকে থাকেনি।   বর্তমান অবস্থা  সময়ের সাথে সাথে সমাধিসৌধটি বেশ জরাজীর্ণ এবং অসম্পূর্ণ অবস্থায় পৌঁছেছিল। কেবলমাত্র বাগদাদে পবিত্র পীরদের কবর জিয়ারত করতে আসা তীর্থযাত্রীরাই এখানে আসতেন। ২০২১ সালে, আল জাজিরা জানিয়েছে যে মহামারীর কারণে সমাধিস্থলে স্বাভাবিকের তুলনায় কম দর্শনার্থী এসেছিল।  ২০১০ সালে মাজারের শেষ সংস্কার করা হয়। তবে স্থানীয়রা এটিকে পুনরায় সংরক্ষণ করতে রাজি হয়নি। কারণ হাম্বলি মাজহাব গম্বুজযুক্ত সমাধিসৌধকে নিষিদ্ধ মনে করে।    স্থাপত্য  মসজিদ এবং সমাধিসৌধের কাঠামোটি উসমানীয় শৈলীতে নির্মিত। এর আয়তন ৩০০ বর্গমিটার। এর একটি ছোট উঠোন আছে। ভবনটির উপরে একটি ছোট গম্বুজ রয়েছে। মসজিদের প্রধান প্রবেশপথটি খুবই সরু।  প্রধান কক্ষের কিবলা দেয়ালের পেছনে আহমদ বিন হাম্বল-এর কবর অবস্থিত। সমাধির উপরে মার্বেল পাথরের সমাধিফলকটি কাপড় এবং রেশমের স্তর দিয়ে ঢেকে দেয়া হয়েছে। সময়ের সাথে সাথে বিভিন্ন তীর্থযাত্রীরা এখানে কাপড় ও রেশম দান করেছিল।   তথ্যসূত্র   বিষয়শ্রেণী:ইরাকের উসমানীয় স্থাপত্য বিষয়শ্রেণী:ইরাকের সমাধি বিষয়শ্রেণী:ইসলামের পবিত্র স্থান বিষয়শ্রেণী:ইরাকের দর্শনীয় স্থান বিষয়শ্রেণী:ইরাকের মাজার
কাশ্যপ বুদ্ধ হলেন প্রাচীন বুদ্ধদের মধ্যে একজন যার জীবনী পালি ত্রিপিটকের অন্যতম বই বুদ্ধবংশের ২৪ অধ্যায়ে বর্ণিত করা হয়েছে। ঐতিহাসিক গৌতম বুদ্ধের আগে তিনিই শেষ বুদ্ধ, যদিও তাঁর অনেক আগে বেঁচে ছিলেন।  থেরবাদ বৌদ্ধ ঐতিহ্য অনুসারে, কাসাপা হল ঊনবিংশ নামক বুদ্ধের সাতাশতম, প্রাচীনকালের সাতটি বুদ্ধের মধ্যে ষষ্ঠ এবং বর্তমান কল্পের পাঁচটি বুদ্ধের তৃতীয়।  বর্তমান কল্পকে বলা হয় মহাভদ্রকল্প (মহা শুভ ইয়ন)। বর্তমান কল্পের পাঁচজন বুদ্ধ হলেন:   ককুসন্ধ বুদ্ধ (ভদ্রকল্পের প্রথম বুদ্ধ)  কোণাগমন (ভদ্রকল্পের দ্বিতীয় বুদ্ধ)  কাশ্যপ (ভদ্রকল্পের তৃতীয় বুদ্ধ)  গৌতম (ভদ্রকল্পের চতুর্থ এবং বর্তমান বুদ্ধ)  মৈত্রেয় (ভদ্রকল্পের পঞ্চম ও ভবিষ্যৎ বুদ্ধ)   জীবন   কাশ্যপ ঋষিপতন মৃগধাবে জন্মগ্রহণ করেন। এই স্থানটি উত্তর ভারতের উত্তর প্রদেশ রাজ্যের একটি শহর বারাণসীতে অবস্থিত। তাঁর পিতামাতা ছিলেন ব্রহ্মদত্ত এবং ধনবতী।  কিংবদন্তি অনুসারে, তার শরীরের উচ্চতা বিশ হাত ছিল এবং তিনি তিনটি ভিন্ন প্রাসাদে দুই হাজার বছর বসবাস করেছিলেন। তারা হলেন হামসা, ইয়াসা এবং সিরিনন্দা। (BuA.217 প্রথম দুটি প্রাসাদকে হামসাভা এবং ইয়াসাভা বলে)। তাঁর প্রধান স্ত্রী ছিলেন সুনন্দা, যিনি তাঁর বিজিতসেন নামে একটি পুত্রের জন্ম দেন।  কাসাপা তার প্রাসাদে ভ্রমণ করে পার্থিব জীবন ত্যাগ করেন।[  ] তিনি মাত্র সাত দিন তপস্যা করেছিলেন। জ্ঞান লাভের ঠিক আগে, তিনি তার স্ত্রীর কাছ থেকে দুধ-ভাত এবং সোমা নামক এক যবপালকের কাছ থেকে তার আসনের জন্য ঘাস গ্রহণ করেছিলেন। তাঁর বোধিবৃক্ষ (যে গাছের নিচে তিনি জ্ঞান লাভ করেছিলেন) ছিল একটি বটগাছ, এবং তিনি ইসিপাটানায় তাঁর প্রথম ধর্মোপদেশ প্রচার করেছিলেন ভিক্ষুদের একটি সমাবেশে যারা তাঁর সংগে বিশ্ব ত্যাগ করেছিলেন।  কাসাপা সুন্দর নগরের বাইরে একটি আসন গাছের পাদদেশে যুগল অলৌকিক কাজটি করেছিলেন। তিনি তাঁর শিষ্যদের একটি মাত্র সমাবেশ করেছিলেন; তাঁর সবচেয়ে বিখ্যাত ধর্মান্তরগুলির মধ্যে ছিল যক্ষ নারদেব । সন্ন্যাসীদের মধ্যে তাঁর প্রধান শিষ্য ছিলেন তিসা এবং ভরদ্বাজ, এবং সন্ন্যাসীদের মধ্যে ছিলেন অনুলা এবং উরুবেলা, তাঁর পরিচারক ছিলেন সাব্বামিত্তা। তার পৃষ্ঠপোষকদের মধ্যে, সুমঙ্গলা এবং ঘট্টিকারা, বিজিতসেনা এবং ভদ্দা ছিলেন সবচেয়ে বিশিষ্ট।  কাসাপা ষোল হাজার বছর বয়সে কাশী রাজ্যের কাশী শহরে (বর্তমানে ভারতের উত্তর প্রদেশ রাজ্যের বারাণসী নামে পরিচিত) মৃত্যুবরণ করেন। তার ধ্বংসাবশেষের উপরে উচ্চতায় একটি স্তুপ ওয়ান লিগ উত্থাপিত হয়েছিল, যার প্রতিটি ইটের মূল্য ছিল এক কোটি (দশ মিলিয়ন) টাকা।   তথ্যসূত্র   বিষয়শ্রেণী:বুদ্ধ
চারুকলা অনুষদ (পূর্ব নাম চারুকলা ইন্সটিটিউট) বাংলাদেশের চারু ও কারুশিল্প পাঠদানের প্রধান শিক্ষা প্রতিষ্ঠান। এটি ১৯৪৮ সালে পুরাতন ঢাকার জংশন রোডে ন্যাশনাল মেডিক্যাল স্কুলের একটি বাড়ীতে চারুকলা শিক্ষা প্রতিষ্ঠান যাত্রা শুরু করে। চারুকলা অনুষদ বর্তমানে ঢাকা বিশ্ববিদ্যালয়ের অন্তর্ভুক্ত একটি অনুষদ। এটি ঢাকার শাহবাগে অবস্থিত।   প্রতিষ্ঠা  প্রতিষ্ঠাকালে চারুকলা ইন্সটিটিউটের নাম ছিল 'গভর্ণমেন্ট আর্ট ইনস্টিটিউট'। ১৯৬৩ সালে এটিকে প্রথম শ্রেণীর কলেজে উন্নীত করে নামকরণ করা হয় 'বাংলাদেশ চারু ও কারুকলা মহাবিদ্যালয়'। ১৯৮৩ সালে এই প্রতিষ্ঠানকে ঢাকা বিশ্ববিদ্যালয়ের প্রশাসনিক কাঠামোর অধীনে এনে 'চারুকলা ইন্সটিটিউট' নামকরণ করা হয়। পরবর্তীতে এটি অনুষদের মর্যাদা লাভ করে, চারুকলা অনুষদ নাম ধারণ করে।  চারুকলা অনুষদের বিভাগসমূহ:  অঙ্কন ও চিত্রায়ণ বিভাগ  ছাপচিত্র বিভাগ  ভাস্কর্য বিভাগ  কারুশিল্প বিভাগ  গ্রাফিক ডিজাইন বিভাগ  প্রাচ্যকলা বিভাগ  মৃৎশিল্প বিভাগ  শিল্পকলার ইতিহাস বিভাগ শিক্ষা পদ্ধতি:  বর্তমানে এই অনুষদে চারবছর মেয়াদী স্নাতক ও দুইবছর মেয়াদী স্নাতকোত্তর প্রোগ্রাম চালু রয়েছে। ব্যবহারিক ও তত্ত্বীয়ভাবে এখানে পাঠদান করা হয়ে থাকে।   চারুকলার বর্তমান অবস্থা:  বর্তমানে চারুকলা অনুষদে চালু রয়েছে আটটি বিভাগ। বিভাগগুলো হলো: গ্রাফিক ডিজাইন, প্রাচ্যকলা, মৃৎশিল্প, অঙ্কন ও চিত্রায়ণ, ভাস্কর্য, কারুশিল্প, শিল্পকলার ইতিহাস ও ছাপচিত্র। অনুষদে রয়েছেন ৫৯ জন শিক্ষক। দেশের প্রসিদ্ধ শিল্পীও রয়েছেন এই তালিকায়। শিল্পাচার্য জয়নুল আবেদিনের নামে রয়েছে এটি গ্যালারি। রয়েছে অডিটোরিয়াম ও লাইব্রেরি। প্রত্যেক বিভাগের জন্য আছে সুসজ্জিত ক্লাসরুম। গ্রাফিক ডিজাইন বিভাগের জন্য রয়েছে আধুনিক কম্পিউটার ল্যাব। চারুকলা ইন্সটিটিউট ভবনের নকশা করেছেন খ্যাতনামা স্থপতি মাজহারুল ইসলাম।  এই সবুজ প্রাঙ্গনে শিক্ষার্থীরা সারি বেধে ছবি আঁকার চর্চা করে। কেউবা কাগজে না এঁকে কাঠ কেটে ফুটিয়ে তুলেন নানান ছবির আকৃতি। কেউ আবার কাঠে না করে পাথর দিয়ে গড়ে তোলেন কোনো অবয়ব। চত্বরটি যেন ইট পাথরের শহরের মাঝে একটুকরো অন্য শ্যামল জগৎ। যে জগৎটি বিভিন্ন ভাস্কর্য, রঙিন চিত্রকলা আর সবুজ গাছপালায় মোড়ানো।   মঙ্গল শোভাযাত্রা ও চারুকলা অনুষদ        ঢাকা বিশ্ববিদ্যালয়ের চারুকলা অনুষদের উদ্যোগে প্রতিবছরই পহেলা বৈশাখে ঢাকা শহরের শাহবাগ-রমনা এলাকায় মঙ্গল শোভাযাত্রার আয়োজন করা হয়। এই শোভাযাত্রায় চারুকলা অনুষদের  শিক্ষক শিক্ষার্থী ছাড়াও বিভিন্ন স্তরের ও বিভিন্ন বয়সের মানুষ অংশগ্রহণ করে থাকে। শোভাযাত্রায় বিভিন্ন ধরনের প্রতীকী শিল্পকর্ম বহন করা হয়। এছাড়াও বাংলা সংস্কৃতির পরিচয়বাহী নানা প্রতীকী উপকরণ, বিভিন্ন রঙ-এর মুখোশ ও বিভিন্ন প্রাণীর প্রতিকৃতি নিয়ে হাজার হাজার মানুষ জমায়েত হয়। তবে একবিংশ শতাব্দীর দ্বিতীয় দশক থেকে প্রায় প্রতি জেলাসদরে এবং বেশ কিছু উপজেলা সদরে পহেলা বৈশাখে ‘‘মঙ্গল শোভাযাত্রা’’ আয়োজিত হওয়ায় ‘‘মঙ্গল শোভাযাত্রা’’ বাংলাদেশের নবতম সর্বজনীন সংস্কৃতি হিসেবে আত্মপ্রকাশ করেছে।  বাংলাদেশ সরকারের সংস্কৃতি মন্ত্রণালয়ের আবেদনক্রমে ২০১৬ খ্রিস্টাব্দের ৩০শে নভেম্বর বাংলাদেশের ‘‘মঙ্গল শোভাযাত্রা’’ জাতিসংঘ সংস্থা ইউনেস্কোর মানবতার অধরা বা অস্পর্শনীয় সাংস্কৃতিক ঐতিহ্যের তালিকায় স্থান লাভ করে।   চিত্রশালা    তথ্যসূত্র    বহিঃসংযোগ     বিষয়শ্রেণী:ঢাকা বিশ্ববিদ্যালয়ের অনুষদ ও ইনস্টিটিউট বিষয়শ্রেণী:বাংলাদেশের শিল্পকলা বিষয়শ্রেণী:ঢাকায় শিক্ষা বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪৮-এ পূর্ব পাকিস্তানে প্রতিষ্ঠিত
thumb|400px|২০১৩ খ্রিষ্টাব্দের একটি মানচিত্রে সেই সমস্ত দেশগুলিকে দেখানো হয়েছে যেখানে প্রস্তর নিক্ষেপণের মাধ্যমে শাস্তি দেওয়া হয়ে থাকে।Emma Batha, Stoning - where does it happen? Thomson Reuters Foundation, September 29 2013  রজম () একটি আরবী শব্দ যার অর্থ প্রস্তরে নিক্ষেপণ।E. Ann Black, Hossein Esmaeili and Nadirsyah Hosen (2014), Modern Perspectives on Islamic Law, , pp. 222-223Rudolph Peters, Crime and Punishment in Islamic Law, Cambridge University Press, , pp. 37  ইসলামী আইন অনুসারে ব্যভিচারের ক্ষেত্রে বিবাহিত অপরাধীকে প্রস্তর নিক্ষেপে হত্যা করতে হবে এবং অবিবাহিত অপরাধীকে বেত্রাঘাতের পর নির্বাসনে পাঠানো হবে। অপরাধী নারী না পুরুষ, সেটা বিবেচ্য বিষয় নয়। রজম বিষয়ক হাদীস ইবনে মাসউদ (রা.) বলেন- রাসূলুল্লাহ্ (সাল্লাল্লাহু ‘ আলাইহি ওয়া সাল্লাম) বলেছেন:  রজম সম্পর্কে সহীহ মুসলিম শরীফের একটি হাদিস রয়েছে, যেখানে বর্ণনা পাওয়া যায় যে একই ব্যভিচারের অপরাধে শাস্তি হিসেবে এক নারীকে প্রস্তর নিক্ষেপে হত্যা করা হয়েছিল এবং এক পুরুষকে একশ বেত্রাঘাত করে এক বছরের জন্য নির্বাসনে পাঠানো হয়েছিল। সেখানে নারীটি ছিল বিবাহিতা এবং পুরুষটি ছিল অবিবাহিত। সহীহ মুসলিম শরীফের অন্য একটি হাদিসে বলা হয়েছে,   তথ্যসূত্র  বহিঃসংযোগ  বিষয়শ্রেণী:ইসলাম বিষয়ক বিতর্ক বিষয়শ্রেণী:ইসলামে বিচার বিষয়শ্রেণী:ইসলাম ও সহিংসতা বিষয়শ্রেণী:ইসলাম ও মৃত্যুদণ্ড বিষয়শ্রেণী:ইসলাম সম্পর্কিত বিতর্ক বিষয়শ্রেণী:ইসলামি পরিভাষা
একই নামের অন্যান্য ব্যক্তিবর্গের জন্য দেখুন আবদুল হাকিম (দ্ব্যর্থতা নিরসন)। আবদুল হাকিম (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  আবদুল হাকিমের বাবার নাম মাছুদ আলী মুন্সি এবং মায়ের নাম মরতোবান নেছা।   মুক্তিযুদ্ধে অবদান  আবদুল হাকিম পাকিস্তান সেনাবাহিনীতে চাকরি করতেন। ১৯৭১ সালে তিনি ঢাকার অদূরে দ্বিতীয় ইস্টবেঙ্গল রেজিমেন্টে হাবিলদার পদে কর্মরত ছিলেন। তখন তার বয়স ছিলো ৩৫ বছর। মুক্তিযুদ্ধ শুরু হলে মেজর কে এম শফিউল্লাহর নেতৃত্বে দ্বিতীয় ইস্টবেঙ্গলের সৈনিকেরা বিদ্রোহ করে যুদ্ধে যোগ দেন। তিনি এই বাহিনীর সঙ্গে টাঙ্গাইল-ময়মনসিংহে প্রতিরোধ যুদ্ধে অংশ নেন। পরে এই বাহিনী ভারতে চলে যায়। এরপর পরিবার-পরিজনের খোঁজ নেওয়ার জন্য তিনি দেশে আসেন। এই সময় কাদের সিদ্দিকীর সঙ্গে তার দেখা হয়। তিনি তখন পাকিস্তানি বাহিনীর বিরুদ্ধে যুদ্ধ করার জন্য সতন্ত্রভাবে একটি বাহিনী গঠন করছিলেন। আবদুল হাকিম তার অণুরোধে ১৯ মে ওই বাহিনীতে যোগ দেন। এই বাহিনীর নাম ছিল কাদেরিয়া বাহিনী। তিনি এই বাহিনীর কোম্পানি কমান্ডার ছিলেন। তিনি টাঙ্গাইলের দেওপাড়া, ধরলাপাড়া, সাগরদীঘি, ঘাটাইল, গোপালপুর, ভুয়াপুর, ইছাপুর ও জামালপুর জেলার সরিষাবাড়ির দুলভিটিতে পাকিস্তানি সেনা ও তাদের সহযোগী রাজাকারদের বিরুদ্ধে সম্মুখযুদ্ধে অংশগ্রহণ করেন। ১৪ ডিসেম্বর টাঙ্গাইলের কালিহাতী উপজেলার ইছাপুর গোরস্থানে তিনি তার বাহিনী নিয়ে পাকিস্তানি সেনাদের বিরুদ্ধে সাহসিকতার সঙ্গে সম্মুখযুদ্ধ করে খ্যাতি অর্জন করেন। দৈনিক প্রথম আলো   সম্মাননা ও স্বীকৃতি  মুক্তিযুদ্ধে সাহসী ভূমিকার জন্য তিনি বীর প্রতীক খেতাব পেয়েছেন।   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:টাঙ্গাইল জেলার ব্যক্তি
২০২০ সালের ১০ জানুয়ারী পাকিস্তানের কোয়েটাতে তালেবান পরিচালিত একটি মসজিদের ভিতরে একটি আত্মঘাতী বোমা হামলায় কমপক্ষে ১৫ জন নিহত হয়েছেন।   আহত হয়েছেন কমপক্ষে ১৯ জন।    পটভূমি  এর আগে ২০২০ সালের ৭ জানুয়ারিতে কোয়েটার লিয়াকত বাজারের নিকটবর্তী ম্যাককনাঘে রোডে ফ্রন্টিয়ার কর্পসের একটি গাড়ীর কাছে একটি মোটরসাইকেলে বোমা বিস্ফোরণ ঘটে। এই হামলায় দুইজন নিহত ও আরো ১৪ জন আহত হয়।  খবরে বলা হয়েছে, জামায়াত-উল-আহরার  পাশাপাশি বালুচ সন্ত্রাসীরা  এই হামলার দায় স্বীকার করেছে।   বোমাবর্ষণ  ২০২০ সালের ১০ জানুয়ারী, কোয়েটার স্যাটেলাইট টাউন এলাকায় মাগরিবের নামাজের সময় ঘোসাবাদের পাড়ায় অবস্থিত একটি তালিবান চালিত মসজিদের ভিতরে একটি আত্মঘাতী বোমা হামলা হয়।  বোমাটি মসজিদের একটি সেমিনারের ভিতরে লাগানো হয়েছিল।  নিহতদের মধ্যে একজন উপ-পুলিশ সুপার ছিলেন, ১৪ জন বেসামরিক জনগণ এই হামলার স্পষ্ট লক্ষ্য ছিল।  আহত হয়েছেন কমপক্ষে ১৯ জন। ইসলামিক স্টেট বোমা হামলার দায় স্বীকার করেছে। তারা বলেছে যে বোমা হামলায় ২০ জন নিহতসহ ৬০ জন হতাহত হয়েছে। Bomb Blast Claimed by ISIS Kills at Least 15 in Pakistan Mosque Used by Taliban   প্রতিক্রিয়া  বোমা নিষ্পত্তিকারী দল এবং সুরক্ষা কর্মীরা প্রমাণের জন্য মসজিদ ও এর আশেপাশের এলাকা জুড়ে ঝাঁপিয়ে পড়ে। অঞ্চলটি ঘেরাও করা হয়েছিল এবং পুলিশসহ ফ্রন্টিয়ার কর্পসের কর্মীরা তল্লাশি অভিযান চালিয়েছে।  ২০২০ সালের ১১ জানুয়ারি কাউন্টার টেররিজম বিভাগ দ্বারা অজ্ঞাত সন্দেহভাজনদের বিরুদ্ধে প্রথম তথ্য প্রতিবেদনটি নথিভুক্ত করা হয়েছিল।    তথ্যসূত্র   বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২১শ শতাব্দীতে মসজিদে হামলা বিষয়শ্রেণী:পাকিস্তানের মসজিদে বোমা হামলা বিষয়শ্রেণী:২০২০-এ ভবন ও স্থাপনায় হামলা বিষয়শ্রেণী:২০২০-এ গণহত্যা
৪৭ নাটকাল (; ) ১৯৮১ সালে মুক্তিপ্রাপ্ত একটি তামিল চলচ্চিত্র যেটি কে বলচন্দ পরিচালনা করেন। এতে অভিনয় করেন চিরঞ্জীবী, জয়া প্রদা, শরৎ বাবু এবং রমাপ্রভা। অভিনেত্রী সারিতা চলচ্চিত্রটিতে অতিথি চরিত্রে ছিলেন। এটি ছিলো চিরঞ্জীবীর প্রথম তামিল ভাষার চলচ্চিত্র। চলচ্চিত্রটি লেখিকা শিবশঙ্করী এর লেখা একটি উপন্যাস অবলম্বনে তৈরি। এই চলচ্চিত্রটি একই সঙ্গে তেলুগু ভাষায় ৪৭ রোজুলু নামে শুটিং করা হয়েছিলো। অভিনয়ে চিরঞ্জীবী - কুমার জয়া প্রদা - বৈশালী শরৎ বাবু - শঙ্কর রমাপ্রভা - পকেটমার  কাহিনী অভিনেত্রী সারিতা একটি ছোটো শহরে বৈশালী (জয়া প্রদা) নামের এক নারীকে দেখতে আসে, কারণ সে বৈশালীর বাস্তবজীবন ভিত্তিক একটি চলচ্চিত্র নির্মাণ করতে চায়। বৈশালী সারিতার ওপর রুষ্ট হয়ে যায়। বৈশালীর জীবনকাহিনী তার ভাই বলা শুরু করে যে বৈশালীর একজন ফ্রান্সপ্রবাসী পুরুষের সঙ্গে বিয়ে হয় যে বিয়ে মাত্র ৪৭ দিন টিকে ছিলো।  বৈশালীর স্বামীর নাম কুমার (চিরঞ্জীবী), সে ফ্রান্সের একটি নির্জন এলাকায় মনোরম পরিবেশে বাস করে, এখানে বৈশালী এসে ভালোই অনুভব করে সবকিছু। বৈশালী তামিল ভাষা ছাড়া আর কোনো ভাষা বোঝেনা, এমনকি সে ভারতের রাষ্ট্রভাষা হিন্দিও পারেনা। বৈশালীর পতি তাকে বিয়ে করার আগেই এক ফরাসী রমণীকে বিয়ে করে রেখেছে। কুমার এই ফরাসী নারীকে বলে যে সে ভারত থেকে তার বোনকে এনেছে (বৈশালী), অপরদিকে বৈশালীকে সে বোঝায় যে লুসি (ফরাসী নারীটি) তার বান্ধবী।  বৈশালী কুমারকে অপছন্দ করে ফেলে, কারণ কুমার তাকে অনেকভাবে মানসিক-শারীরিকভাবে পীড়ন করে তাছাড়া সে কুমারকে ফরাসী ঐ নারীটির সঙ্গে অন্তরঙ্গ মূহুর্তে দেখেছে। বৈশালী বাড়ি থেকে পালিয়ে তামিলভাষী কোনো মানুষ খোঁজার চেষ্টা করে যাকে তার মনের চাপা কষ্টের কথা বলতে পারে। একদিন একটি হোটেলে বৈশালীকে যখন কুমার তামিল ভাষায় কটূক্তি করছিলো তখন পেছন থেকে এক তামিলভাষী নারী (রমাপ্রভা) সব শুনে ফেলে, সে পরে কৌশলে বৈশালীকে শৌচাগারে নিয়ে তাকে বাইরে আনতে সক্ষম হয় কুমারের চোখকে ফাঁকি দিয়ে। যদিও কিছুক্ষণ পরে হোটেল থেকে বাইরে এসে কুমার তাকে খুঁজে বের করে বাসায় নিয়ে যায়।  কুমার এক পর্যায়ে বৈশালীর অনিচ্ছা সত্ত্বেও তার সঙ্গে জোরপূর্বক যৌনমিলন করে। বৈশালী একদিন বুঝতে পারে যে সে গর্ভবতী। কুমার বৈশালীর গর্ভপাত ঘটাতে চায়। শঙ্কর (শরৎ বাবু) নামের এক তামিলভাষী পুরুষের সহায়তায় বৈশালী ভারত চলে আসে। বৈশালী এখন তার পিতামাতা এবং ভাইয়ের সঙ্গে বাস করে।  যদিও সিনেমার কোথাও এটা বোঝানো হয়না যে বৈশালী বাচ্চা জন্ম দিয়েছে নাকি দেয়নি নাকি গর্ভপাত করেছে, কিন্তু দর্শককে এটি পরোক্ষভাবে বুঝিয়ে দেওয়া হয়েছে যে বৈশালী আসলে গর্ভপাতই করেছে।  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৮১-এর চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:এম. এস. বিশ্বনাথন সুরারোপিত চলচ্চিত্র বিষয়শ্রেণী:১৯৮০-এর দশকের তামিল ভাষার চলচ্চিত্র বিষয়শ্রেণী:১৯৮০-এর দশকের তেলুগু ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র
থাম্ব|ভিয়েনা আন্তর্জাতিক বিমানবন্দরের ভিআইপি টার্মিনাল যা প্রায়ই সেলিব্রিটি এবং উচ্চ পদস্থ সরকারি কর্মকর্তারা ব্যবহার করেন। অত্যন্ত গুরুত্বপূর্ণ ব্যক্তি ( বা ভিআইপি) বা গুরুত্বপূর্ণ ব্যক্তিত্ব  হলেন এমন একজন ব্যক্তি যাকে তার উচ্চ সামাজিক পদমর্যাদা, অবস্থা, প্রভাব বা গুরুত্বের কারণে বিশেষ সুবিধা দেওয়া হয়।  শব্দটি দ্বিতীয় বিশ্বযুদ্ধের সময় রয়্যাল এয়ার ফোর্সের পাইলটদের দ্বারা জনপ্রিয় হয় এবং তখন থেকে এটির প্রচলন শুরু হয়।   ভিআইপি ব্যক্তিদের মধ্যে রয়েছে প্রসিদ্ধ ব্যক্তি, রাষ্ট্র বা সরকার প্রধান, অন্যান্য উচ্চ-পদস্থ রাজনীতিবিদ, বা অন্য কোনও সামাজিকভাবে উল্লেখযোগ্য ব্যক্তি যিনি কোনও কারণে বিশেষ মর্যাদা পান৷ এ ধরনের ব্যক্তির জন্য বিশেষ সুবিধার মধ্যে সাধারণত সাধারণ মানুষের থেকে বিচ্ছিন্নতা এবং উচ্চ স্তরের পরিষেবা অন্তর্ভুক্ত থাকে।   কিছু ক্ষেত্রে, যেমন টিকিটের ক্ষেত্রে, ভিআইপি হিসেবে বিশেষ সুবিধাবিশিষ্ট টিকিট রয়েছে, যেগুলো ব্যবহার করে অন্যান্য গ্রাহকদের চেয়ে উৎকৃষ্ট ও অনন্য মানের সেবা পাওয়া যায়। সাধারণত বিমানবন্দরে, ভিআইপি টিকিট যে কেউই ক্রয় করতে পারে, কিন্তু তবুও এটি ক্রয়ের উদ্দেশ্য হয়ে থাকে অন্য গ্রাহকদের থেকে বিচ্ছিন্ন হওয়া বা আলাদা থাকা, নিজের জন্য বিশেষ নিরাপত্তা প্রাপ্তি ইত্যাদি।  বিমানবন্দরগুলোর ভিআইপি টার্মিনাল বিদেশী মন্ত্রী, রাষ্ট্রদূত বা উচ্চ-পদস্থ সরকারি ব্যক্তিদের দ্বারা ব্যবহার করা যেতে পারে, তবে সাধারণত শর্ত থাকে যে তারা গ্রহণকারী দেশের সরকার কর্তৃক আনুষ্ঠানিকভাবে আমন্ত্রিত হয়।   কখনও, অত্যধিক গুরুত্বপূর্ণ ব্যক্তি (ভিভিআইপি) শব্দটিও ব্যবহার করা হয়,Free Dictionary definition, accessed 15 June 2016 বিশেষ করে খুব উচ্চ আর্থ-সামাজিক পদমর্যাদা বা ব্যয় করার ক্ষমতা সম্পন্ন ভিআইপিদের ক্ষেত্রে। Meet the VVIP (Very Very Important People), Wall Street Journal 23 December 2010. Requires subscription. Retrieved 15 June 2016   তথ্যসূত্র   বিষয়শ্রেণী:জনপ্রিয়তা বিষয়শ্রেণী:কর্তৃত্বমূলক পদ বিষয়শ্রেণী:সামাজিক শ্রেণি বিষয়শ্রেণী:উপাধি
কুটি অটল বিহারী উচ্চ বিদ্যালয় () হচ্ছে বাংলাদেশের ব্রাহ্মণবাড়িয়া জেলাধীন কসবা উপজেলার কুটিতে অবস্থিত একটি শতবর্ষী মাধ্যমিক বিদ্যালয়। ১৯১৮ সালে এটি প্রতিষ্ঠিত হয়। স্থানীয় অটল বিহারী দত্তের নামানুসারে এর নামকরণ করা হয়।   সহ-শিক্ষাক্রমিক কার্যক্রম   বিএনসিসি (বাংলাদেশ ন্যাশনাল ক্যাডেট কোর)  স্কাউটিং  বিতর্ক  চড়াইভাতি  সামাজিক উন্নয়ন   আরও দেখুন   বাংলাদেশে শিক্ষা  বাংলাদেশের বিদ্যালয়ের তালিকা   তথ্যসূত্র   বিষয়শ্রেণী:১৯১৮-এ ভারতে প্রতিষ্ঠিত বিষয়শ্রেণী:১৯১৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ব্রাহ্মণবাড়িয়া জেলার বিদ্যালয়
গোহদ () ভারতের মধ্য প্রদেশ রাজ্যের ভিন্দ জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৯ মিটার (৫২১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গোহদ শহরের জনসংখ্যা হল ৪৫,১৯৪ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে গোহদ এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:ভিন্দ জেলার শহর ও নগর বিষয়শ্রেণী:১৫০৫-এ ভারতে প্রতিষ্ঠিত